
	ACTA 


	Expedient núm.: 
	Òrgan col·legiat: 

	JGL/2020/22 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	8 de juny de 2020 

	Durada 
	des de les 19.00 fins a les 23.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	No


 
Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
 
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/21 de la Junta de Govern Local de la sessió duta a terme el dia 1 de juny de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient AA 593. Estudi impacte acústic activitat discoteca 

	Desfavorable
	Tipus de votació: unanimitat

	Vista la sol·licitud que sol·licita la col·laboració de la Policia Local per fer una mesura prèvia amb el sonòmetre municipal per assegurar l'eficàcia de les mesures adoptades en l'aïllament d’una discoteca abans que vingui l'empresa que en farà la certificació tècnica;;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que haurà de buscar un tècnic que acrediti el compliment de la normativa acústica; s’haurà d’avisar, prèviament, a l’Ajuntament el dia en què es realitzaran les mesures per tal que un tècnic municipal estigui present.


ACTIVITATS INNÒCUES
	Expedient 797/2020. Règim de comunicació – comerç al detall de roba

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.



AFERS SOCIALS
	Expedient 875/2020. Bases per a la concessió d’ajuts individuals per activitats d’estiu 2020

	Favorable
	Tipus de votació: unanimitat

	La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar les bases per a la concessió d’ajuts individuals per activitats d’estiu 2020, i que es transcriuen tot seguit:
"Bases per a la concessió d’ajuts individuals per activitats d’estiu 2020
1. Beneficiaris
Les famílies empadronades a Solsona amb fills de 3 a 16 anys i que tinguin dificultats socials i/o econòmiques.
2. Requisits
Els beneficiaris han de complir els requisits següents:
a) Estar empadronat i residir a Solsona amb una antiguitat mínima de 3 mesos.
b) No gaudir d’ajuts o subvencions pel mateix concepte o similar, atorgats per altres administracions públiques o entitats privades. En cas de gaudir-ne es denegarà.
c) Presentar la documentació requerida dins del termini establert.
d) Les famílies subvencionades realitzaran un seguiment amb els SSB. 
e) El beneficiari de l’ajut haurà d’assumir el cost de la part que no li és subvencionada.
El pagament dels ajuts es realitzarà directament a l’entitat que organitza l’activitat subvencionada.
Les entitats beneficiàries dels ajuts hauran de sol·licitar el pagament de l’import atorgat presentant la factura corresponent a l’Ajuntament de Solsona.
Les ajudes que s’atorguin s’abonaran d’acord amb la dotació pressupostària que es destini per aquest concepte fins, a l’esgotament d’aquesta.
3. Termini per tramitar l’ajut i període d’estada a l’activitat
Es podran tramitar durant l’estiu 2020. Es tramitaran, com a mínim,  15 dies hàbils previs al termini de pagament establert. 
Es valoraran beques per un període d’una setmana prorrogable a dues, repartides durant l’estiu. Només es podrà subvencionar una activitat per setmana.
4. Resolució i notificació
Correspon als SSB elaborar la proposta tècnica a la junta de govern local per la seva aprovació.
L’acord serà notificat a l’entitat organitzadora per mitjans electrònics i als interessats preferentment per aquest mitjà a l’adreça de correu electrònic.
5. Criteris de priorització
a) Ingressos de la unitat familiar, es valoren d’acord amb l’IRSC ponderat (últims 3 mesos):
Menys d’1 vegada l’IRSC .................................................................................. 3 punts
Entre 1 i 1,5 vegades l’IRSC .............................................................................. 2 punts
b) Situació sociofamiliar:
Família nombrosa ............................................................................................... 1 punt
Família monoparental o monomarental .............................................................. 1 punt
Infant en acolliment ............................................................................................. 1 punt 
Certificat de disminució del sol·licitant (33%) ..................................................... 1 punt
Certificat de disminució d’algun dels progenitors (65%) ................................... 1 punt
Dones en situació de violència masclista ........................................................... 1 punt
c) Situació de risc social (a valorar per part dels serveis socials bàsics, amb un màxim de 3 punts).
Aquests criteris serviran per prioritzar els ajuts en cas de superar el pressupost destinat per aquests ajuts.
6. Quantia del ajuts
                                                                       Bonificació                Aportació familiar
Menys del 0,5 vegades l’IRSC                            100%                              0%
Entre 0,5 i 1 vegada l’IRSC                                  75%                              25%
Entre 1 i 1,5 vegades l’IRSC                                50%                              50%
En casos excepcionals, i prèvia valoració dels SSB, es podran concedir ajuts amb una bonificació diferent que pot ser inclús del 100% en situacions de risc social (inclòs si superen l’IRSC).
Es valoraran activitats que tinguin un cost màxim de 50,00 € setmanals. El que sobrepassi aquest import no es tindrà en compte i serà a càrrec exclusiu de la família.
Els preceptes d’aquestes bases que, per raons sistemàtiques, reprodueixin aspectes de la legislació vigent i  altres normes de desenvolupament, i aquells en què es facin remissions a preceptes d’aquestes, s’entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.
Per calcular l’IRSC (ingressos familiars x coeficient)
Una persona sola ............................................. 1
Unitat convivència de 2 membres .................... 0,93
Unitat convivència de 3 membres .................... 0,83
Unitat convivència de 4 membres .................... 0,77
Unitat convivència de 5 o més membres ......... 0,70.


 
	Expedient 783/2020. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 de maig de 2020;
Vist l'informe emès per l'assistent social de l'Ajuntament, exp. 2020/00067 FS2020,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda atorgar, per pagar el rebut de la hipoteca d'un habitatge, un ajut de cinc-cents vuitanta-vuit euros (588,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


AIGÜES
	Expedient 805/2020. Queixa pel poc cabal d’aigua potable – C/ Josep V. Foix

	Favorable
	Tipus de votació: unanimitat

	Vista la sol·licitud que demana que se solucioni, de forma urgent, el problema de poc cabal d’aigua que pateix el carrer de Josep V. Foix des de fa una setmana;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que els Serveis Municipals d'Aigua estan estudiant el problema i es prendran totes les mesures que calguin per minimitzar-lo.


 
	Expedient 617/2020. Exempció cobrament rebut 2n trimestre de 2020, aigua i escombraries (COVID-19)

	Favorable
	Tipus de votació: unanimitat

	Al Ple de l’Ajuntament de Solsona del dia 7 de maig de 2020 es va aprovar l'acord per a la superació de la crisi socioeconòmica provocada per la COVID-19 a Solsona.
El punt b) de les mesures previstes a l’àrea d’Hisenda i Administració, entre altres coses, preveia:
«Ajornament o exempció de taxes.
Exempció del cobrament de la taxa d’aquells serveis no prestats (..., 2n trimestre aigua i escombraries).»
Atès que cal concretar com es fan efectives aquestes mesures;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda fer efectiva l’exempció del cobrament del segon trimestre d’aigua i escombraries en els casos següents:
· En tots aquells establiments que, a causa de l’estat d’alarma, s’hagin vist obligats a tancar.
· En tots aquells establiments que, a causa de l’estat d’alarma, acreditin que no han tingut consum d’aigua. 
· En tots aquells establiments que, tot i no estar obligats a tancar, acreditin haver tingut una davallada en la facturació del 75% o més en relació als mesos de març, abril i maig de l’any anterior.
L’exempció es limita al consum d’aigua i a les escombraries. Sí que es cobraran els imports corresponents al cànon de l’aigua.


CONTRACTACIÓ
	Expedient 105/2020. Contracte menor de subministrament – equipaments informàtics

	Favorable
	Tipus de votació: unanimitat

	Vist l'informe justificatiu de la necessitat del contracte emès pel regidor delegat de Comunicació i Noves tecnologies de data 27 de gener de 2020, en el que es motiva la necessitat i idoneïtat d'efectuar un contracte menor de subministraments per adjudicar l'actuació del contracte "Equipaments informàtics", amb codi CPV 30200000-1 (equipament i material informàtic);
Vist que s’inicia aquesta contractació per tal de renovar l’equipament informàtic de l’Ajuntament de Solsona. Després d’una auditoria complerta, per part de l’empresa concessionària del manteniment informàtic, de cadascuna de les estacions de treball existents en les diferents dependències municipals, s’ha detectat un percentatge molt elevat d’equips antics i obsolets. El fet de tenir aquest equips amb memòries ram petites, amb processadors molt justos, amb sistemes operatius antics, fa que dificultin el ritme de treball eficient del personal, provocant problemes en actualitzacions de versions, fins i tot, incompatibilitats, i el que és més delicat, problemes de ciberseguretat. Al mateix temps que requereixen un elevat percentatge d’intervencions i reparacions de manteniment. El cost econòmic és elevat en les actuacions de reparació. Es preveu que la renovació redueixi aquesta problemàtica en tots els sentits;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca:
IPSIC, SL - registre de sortida: 2020-S-RE-823, de 27 de maig
CABERSET SL - registre de sortida: 2020-S-RE-824, de 27 de maig
INPROJECT - registre de sortida: 2020-S-RE-825, de 27 de maig
i d’aquests s’ha presentat en temps i forma únicament pressupost de l’empresa CABERSET SL;
Vist que el pressupost presentat a data 1 de juny de 2020, amb núm. 1280, és adequat a la sol·licitud proposada per l’Ajuntament;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació inferior a 15.000,00 € pel que es pot qualificar de contracte menor de subministrament;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 15.000,00 € atès que es tracta d'un contracte de subministrament, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic, 
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda:
Primer. Adjudicar el contracte menor de subministrament "Equipaments informàtics", al contractista CABERSET SL, amb CIF núm. B59873190, per un import de 8.470,00 € més 21%d’IVA, el que fa un total de 10.248,70 € (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària per a l’exercici:
Exercici
Aplicació pressupostària
Import
IVA/IGIC
Total
2020
9200 62600
13.223,14 €
21%
16.000,00 €
Tercer. Designar com a responsable la tècnica de l’àrea de noves tecnologies de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


 
	Expedient 796/2020. Contracte menor de subministrament – compra de material per treballs en alçada i treballs en espais confinats pel Servei Municipal d’Aigües

	Favorable
	Tipus de votació: unanimitat

	Vist l'informe justificatiu de la necessitat del contracte emès per la regidora delegada d’Urbanisme, Obres públiques i Serveis municipals de l’Ajuntament de Solsona de data 5 de juny de 2020 en la que es motiva la necessitat i idoneïtat d'efectuar un contracte menor de subministrament per adjudicar el contracte "Compra de material per treballs en alçada i treballs en espais confinats pel Servei Municipal d’Aigües", amb codi CPV 35113400-3 (roba de protecció i seguretat);
Vist que la necessitat de donar compliment a les normatives de salut pública en relació al tractament i subministrament d’aigua potable, de fer les neteges anuals dels dipòsits, i per tant, considerant convenient efectuar aquesta contractació;
Vist que l’Ajuntament va sol·licitar tres pressupostos a tres empreses amb capacitat d’obrar i habilitat professional per a dur a terme aquesta tasca, i aquestes han presentat en temps i forma els següents pressupostos:
· En data 4 de juny de 2020, registre 2020-E-RC-965, oferta de GRAVITY WORKS SL, per un import total de 9.609,10 € + IVA
· En data 4 de juny de 2020, registre 2020-E-RC-967, oferta de LEVELINSTRUKTA SL, per un import total de 9.220,20 € + IVA
· En data 4 de juny de 2020, registre 2020-E-RC-977, oferta de MEDIEURO SL (KAITARI), per un import total de 9.795,48 € + IVA;
Vist l’informe-proposta d’adjudicació del subministrament emès per l’enginyer municipal en data 5 de juny de 2020, en el que esmenta «Un cop analitzades la composició de les ofertes es constata que en les tres ofertes valorades s’oferta el mateix material. La millor proposta correspon a LEVELINSTRUKTA SL, ja que oferint els mateixos equips és la més econòmica»;
Vist que el present contracte té una durada inferior a 1 any i no és objecte de cap pròrroga;
Vist que el present contracte té un pressupost base de licitació d’un import inferior a 15.000,00 €, pel que es tracta d’un contracte menor de subministrament;
Vist que en el present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació;
Vist que el contractista proposat no ha subscrit més contractes menors amb prestacions que siguin equivalents que individualment o conjuntament superin els 15.000,00 € atès que es tracta d'un contracte de subministrament, durant el present exercici pressupostari;
Examinada la documentació que l'acompanya, vist l'informe de secretaria, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'alcaldia 2019/2019, de 7 de juliol, per unanimitat dels assistents, acorda:
Primer. Adjudicar el contracte menor de subministrament «compra de material per treballs en alçada i treballs en espais confinats pel Servei Municipal d’Aigües» al contractista LEVELINSTRUKTA SL, amb CIF núm. B685887994, per un import de 9.220,00 € més 21% d’IVA, el que fa un total de 11.156,44€ (IVA inclòs).
Segon. Autoritzar i disposar, per un import de la despesa que per aquest Ajuntament representa la present contractació, amb càrrec a l'aplicació pressupostària 9200 16200 per a l’exercici 2020.
Tercer. Designar com a responsable l’enginyer municipal de l’Ajuntament de Solsona.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari en el termini de deu dies a partir de la signatura de la resolució.


CONVENIS
	Expedient 827/2019. Pròrroga conveni de col·laboració amb el propietari d’un solars situat al barri de La Plana per a l'habilitació d'una àrea d'esbarjo canina

	Favorable
	Tipus de votació: unanimitat

	Per acord de la Junta de Govern Local del dia 6 de maig de 2019, es va aprovar un conveni de col·laboració entre l'Ajuntament de Solsona i uns particulars pel qual aquests autoritzaven l'Ajuntament a habilitar un àrea d'esbarjo canina al terreny de la seva propietat situat al núm. 9 del carrer d’en Falp i Plana, amb referència cadastral 7000904CG7570S0001EW, conveni que es va signar en data 8 de maig de 2019;
Atès que aquest conveni tenia una vigència per un any i preveia la possibilitat de renovar-lo si així ho acordaven expressament les parts;
Atès que les parts han acordat prorrogar el conveni per una altra anualitat;
A proposta del regidor delegat de Medi ambient,
La Junta de Govern Local, per unanimitat, acorda aprovar la pròrroga, per un any, del conveni esmentat en els mateixos termes i condicions que el conveni original i facultar l'alcalde per a la seva signatura.


 
	Expedient 827/2019. Pròrroga conveni de col·laboració amb el propietari d’un  solar situat al barri de La Plana per a l'habilitació d'una àrea d'esbarjo canina

	Favorable
	Tipus de votació: unanimitat

	Per acord de la Junta de Govern Local del dia 6 de maig de 2019, es va aprovar un conveni de col·laboració entre l'Ajuntament de Solsona i un particular, pel qual aquest autoritzava l'Ajuntament a habilitar un àrea d'esbarjo canina al terreny de la seva propietat situat al núm. 12 del carrer del Metge Cots, amb referència cadastral 7000906CG7570S0001ZW, conveni que es va signar en data 8 de maig de 2019;
Atès que aquest conveni tenia una vigència per un any i preveia la possibilitat de renovar-lo si així ho acordaven expressament les parts;
Atès que les parts han acordat prorrogar el conveni per una altra anualitat;
A proposta del regidor delegat de Medi ambient,
La Junta de Govern Local, per unanimitat, acorda aprovar la pròrroga, per un any, del conveni esmentat, en els mateixos termes i condicions que el conveni original i facultar l'alcalde per a la seva signatura.


	Expedient 827/2019. Pròrroga conveni de col·laboració amb el propietari d’un solar situat al barri de La Plana per a l'habilitació d'una àrea d'esbarjo canina

	Favorable
	Tipus de votació: unanimitat

	Per acord de la Junta de Govern Local del dia 6 de maig de 2019, es va aprovar un conveni de col·laboració entre l'Ajuntament de Solsona i un particular, pel qual aquest autoritzava l'Ajuntament a habilitar un àrea d'esbarjo canina al terreny de la seva propietat situat al núm. 10 del carrer del Metge Cots, amb referència cadastral 7000902CG7570S0001IW, conveni que es va signar en data 8 de maig de 2019;
Atès que aquest conveni tenia una vigència per un any i preveia la possibilitat de renovar-lo si així ho acordaven expressament les parts;
Atès que les parts han acordat prorrogar el conveni per una altra anualitat;
A proposta del regidor delegat de Medi ambient,
La Junta de Govern Local, per unanimitat, acorda aprovar la pròrroga, per un any, del conveni esmentat, en els mateixos termes i condicions que el conveni original i facultar l'alcalde per a la seva signatura.


	Expedient 876/2020. Conveni de col·laboració amb Amisol per a la gestió del bar de les piscines municipals i del servei de les taquilles, estiu 2020

	Favorable
	Tipus de votació: unanimitat

	Es dona compte del conveni de col·laboració entre l’Ajuntament de Solsona i l’Associació Amisol per a la gestió del bar de les piscines municipals i del servei de les taquilles, estiu 2020, i que es transcriu tot seguit:
«Conveni de col·laboració entre l'Ajuntament de Solsona i l'Associació Amisol
Solsona, ___ de ____________ de 2020
Reunits
D’una banda, David Rodríguez i González, alcalde de l’Ajuntament de Solsona, actuant en el seu nom i representació, amb domicili al carrer Castell de la ciutat de Solsona i amb CIF núm. P2525700G.
I, de l’altra, Josep Caballol i Guilanyà, president de l’Associació Amisol, actuant en el seu nom i representació, amb seu social a la partida de Santa Llúcia, s/n de Solsona i amb CIF núm. G25021338.
Exposen
I. Que l’Associació Amisol (en endavant, Amisol), és una entitat privada, sense ànim de lucre, inscrita en el Registre de la Direcció General de Dret i Entitats Jurídiques amb el número 191 i en el Registre d’Entitats d’Iniciativa Social de la Generalitat de Catalunya i que disposa, des de l’any 2000, de la declaració d’utilitat pública.
II. Que l’objectiu de l’Amisol és vetllar per l’exercici ple dels drets de les persones amb discapacitat intel·lectual; oferir tota mena de serveis i suports que els permetin assolir el màxim desenvolupament humà, la pena inclusió social i la millora de la qualitat de vida basada en la seva realització personal, així com, també, atendre i acompanyar les seves famílies.
III. Que per a assolir aquest objectiu, Amisol està interessada en l’assumpció de tasques que permetin la integració sociolaboral de les persones amb discapacitat i la viabilitat del centre especial de treball.
IV. Que l’Ajuntament de Solsona, a través de la regidoria d’Esports, gestiona cada estiu les instal·lacions de les piscines municipals, situades al complex esportiu municipal.
V. Que els dies d’obertura al públic de les piscines municipals l’Ajuntament instal·la un servei de bar, servei que, anys enrere, l’Ajuntament prestava de manera directa.
VI. Que, atesa la tasca social que du a terme Amisol, és voluntat de l’Ajuntament col·laborar-hi posant al seu abast la  possibilitat de realitzar tasques que permetin l’obtenció de recursos econòmics.
VII. Que representants de l’Ajuntament i de l’Amisol han convingut la cessió a aquesta darrera de la gestió del servei de bar de les piscines municipals, així com la tasca de tenir cura de la taquilla d’accés al recinte.
Per tot això, les parts
Acorden
1. Amisol assumeix la gestió del servei de bar de les piscines municipals els dies d’obertura de les mateixes, amb la qual cosa el resultat econòmic dels serveis revertirà en favor d’aquesta entitat.
2. Per dur a terme aquesta activitat, l’Ajuntament posa a disposició d’Amisol la caseta de fusta i, una part del magatzem que hi ha a l'entresòl entre la piscina municipal i els pavellons, que hi haurà instal·lada.
3. Els dies d’obertura de la piscina són del 25 de juny al 31 d’agost. La setmana abans, les persones designades per fer el servei de taquilla, faran les pràctiques en horari de dilluns a divendres, de 9.00 a 14.00 hores. Els horaris d’obertura són els següents:
- Dies feiners, de les 11.00 a les 20.00 hores i, si s’ escau podran tancar més tard per satisfer les demandes dels usuaris.
- Dissabtes, diumenges i festius, de les 11.00 a les 20.00 hores.
4. En la prestació del servei, Amisol respectarà en tot moment la prohibició de venda i subministrament de begudes alcohòliques als menors de divuit anys, prevista a l’article 17.1 de la Llei 20/85.
5. D’altra banda, Amisol s’encarregarà del servei de taquilles de les piscines municipals. Els horaris seran els següents:
- Dies feiners, de les 9.00 a les 18.00 hores.
- Dissabtes, diumenges i festius, des les 11.00 a les 20.00 hores. Aquests dies es farà des del quiosquet.
6. Pel que fa a l’horari de prestació d’aquest servei, es fixa, de dilluns a divendres, de les 9.00h a de les 20.00 hores, i els caps de setmana i festius, de les 11.00 a les 20.00 hores. La diferència horària amb el servei de bar respon a la necessitat de garantir ser al lloc de treball amb el temps suficient per mantenir contacte amb la resta de  treballadors  i tenir l' oficina a punt per a rebre els clients.
7. En el desenvolupament de la tasca de servei de taquilla s’observaran els punts  següents:
- En cap cas es pot fiar cap usuari que no disposi d’abonament o no faci efectiu el preu de l‘entrada
- S’atendrà el telèfon de la instal·lació
- Es farà un control exhaustiu dels usuaris (tant de l’entrada com de la sortida, tant pel que fa a les entrades com als abonaments i/o activitats. En aquest sentit, s’elaborarà els excels corresponents de participació, activitats, abonaments i gestió del Programa informàtic
- Pel que fa a la caixa, es farà un control estricte de les entrades i sortides per a entrades, abonament i activitats. A les tardes caldrà preparar els ingressos i desar les caixes en seguretat. Als canvis de torn, es revisarà la caixa
- Diàriament, es quadrarà la caixa, es prepararà el sobre amb l' ingrés de diners per a l’entitat financera i s’hi adjuntarà els pagaments amb targeta). En acabar, es donarà la caixa al treballador municipal responsable.
- Atesa la situació, i pel que fa a l’estiu de 2020, els responsables tindran cura de respectar els màxims d'aforaments, les distàncies de seguretat i la totalitat de la normativa específica per a piscines durant l'estat d'alarma.
8. Pel que fa a les activitats esportives, s’observaran els punts següents:
- Es farà un control exclusiu de la inscripció d’activitats esportives. Actualització de llistes, servei a la coordinadora...
- Es duran a terme totes aquelles tasques que precisi i sol·liciti el/la coordinador/a de les activitats esportives (resums, impresos, plastificar, llistats, actualitzacions, mailings...).
9. A canvi de les tasques desenvolupades en el servei de taquilleria, l’Ajuntament farà una aportació de 7.000,00 € per temporada a Amisol, quantitat que es farà efectiva en dos pagaments, la primera setmana d’agost i la primera setmana de setembre.
10. El conveni que avui se signa es preveu per als exercicis 2019 i 2020.
11. En cas que Amisol no compleixi amb els objectius del conveni, l’Ajuntament es reserva la facultat de rescindir aquest conveni i sense que això suposi cap indemnització per a Amisol.
I, en prova de conformitat, signen aquest conveni per duplicat al lloc i data que figuren a l‘encapçalament.»
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Festa de Corpus

	Favorable
	Tipus de votació: unanimitat

	La regidora delegada de Cultura informa de la suspensió dels actes de la festa de Corpus, acordada conjuntament amb l’Agrupació de Geganters de Solsona i la Confraria de la Mare de Déu del Claustre. Explica que, dels actes tradicionals, només es farà la cercavila dels Trabucaires i un petit espectacle pirotècnic a l’hora de la roda de foc. Sí que es faran diverses activitats virtuals, en les que, a banda de les entitats esmentades, hi participaran l’Orquestra Patinfanjàs, la Cobla Juvenil Ciutat de Solsona, l’Agrupament Escola Claret, el Museu Diocesà i Comarcal, el Grup de Teatre Lacetània i l’Orfeó Nova Solsona.


ESPORTS
	Expedient 802/2020. Associació Esportiva Lach – utilització grades mòbils

	Favorable
	Tipus de votació: unanimitat

	Vista la sol·licitud presentada i subscrita per Albert Viladrich i Cardona, amb DNI núm. ***5135**, director de l'Associació Esportiva Lach i gestor de les piscines del Pi de Sant Just, en què demana poder utilitzar sis grades mòbils per al públic assistent als tornejos de futbol sala i voleibol que es duran a terme a la urbanització El Pi de Sant Just, del 15 de juliol al 15 d'agost, fent-se càrrec d'anar a buscar i retornar el material esmentat;
A proposta del regidor delegat d’Esports,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, per unanimitat dels assistents acorda concedir el que sol·licita, previ pagament de la taxa corresponent. La taxa reguladora de l’Ordenança núm. 28, aprofitament especial per particulars dels serveis i materials de propietat municipal, ascendeix a 992,00 €. 


	Club Futbol Solsona

	Favorable
	Tipus de votació: unanimitat

	L’alcalde informe de la rebuda institucional i de l’acte de reconeixement al Club  Futbol Solsona que es farà el proper dia 12 de juny de 2020, amb motiu de l’ascens del primer equip a Primera Catalana. Per motius de seguretat sanitària i per poder garantir les distàncies de separació entre els assistents, l’acte es farà a la Sala Polivalent.


GOVERNACIÓ
	Expedient 806/2020. Ocupació de la via pública amb taules i cadires, estiu 2020 (COVID-19

	Favorable
	Tipus de votació: unanimitat

	Vista la sol·licitud de permís per ocupar la via pública amb taules i les cadires, per haver entrat a la fase 2 de la desescalada a causa de la crisi sanitària ocasionada pel COVID-19;
Vist el que preveu l’Ordre SND/386/2020, de 3 de maig, per la que es flexibilitzen  determinades restriccions socials i es determinen les condicions de desenvolupament de l’activitat de comerç minorista i de prestació de serveis, així com de les activitats d’hostaleria i restauració en els territoris menys afectats per la crisi sanitària ocasionada pel COVID-19 i, concretament els articles 12, 13 i 14 que regulen les condicions en que s’ha de fer  la reobertura de les terrasses dels establiments d’hostaleria i restauració, les mesures d’higiene i prevenció de la prestació del servei i les mesures d’higiene i prevenció del personal treballador;
Atès que, segons les ordres sanitàries aprovades, s’haurà de mantenir la distància física d’almenys 2 metres entre les taules i s’haurà d’incrementar l’espai peatonal a les vies públiques on s’ubiquin, espai que mai podrà ser inferior a 2 metres;
Vista la proposta redactada per la Policia Local i els Serveis Tècnics Municipals i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
Primer. Per haver entrat a la fase 2 de la desescalada, concedir al sol·licitant autorització per la instal·lació de tres taules i quatre cadires per taula, havent de col·locar-se respectant les distàncies que determina l’article 12 de l’Ordre SND/386/2020, de 3 de maig, i seguint les indicacions  de la Policia Local.
Segon. Comunicar al sol·licitant que, per dur a terme el servei de terrassa, s’haurà de respectar les  mesures d’higiene i prevenció tant per la prestació del servei com pel personal treballador indicades a l’article 13 i 14 de l’Ordre esmentada i de la qual s’adjuntarà una còpia a la notificació del present acord.
Tercer. Comunicar al sol·licitant que, a mesura que avancin les fases de la desescalada, i/o en funció de la problemàtica que pugui generar l’ocupació de l’espai a la via pública, l’Ajuntament podrà revisar  el nombre de taules autoritzades i la distribució de les mateixes.
Quart. Comunicar al sol·licitant que l’autorització també queda condicionada al compliment dels  condicionants següents:
- Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
- No s’admet la delimitació de l’espai amb tanques, jardineres o elements similars, excepte en els casos de carrers amb trànsit de vehicles quan s’ocupi la zona d’aparcaments d’aquests, entenen més com una protecció per als clients més que una delimitació.
- A requeriment de l’Ajuntament, i sempre que concorrin raons d’interès públic (fires, dies de mercat, o altres que es considerin necessaris per a l'interès públic...), el titular de la llicència queda obligat a retirar la terrassa i deixar lliure l’espai públic ocupat.
- El titular de la llicència queda obligat a vetllar pel control de les molèsties generades per l’activitat a la terrassa, en especial pel que fa al soroll.
- No es permet cap font d’emissió de música, soroll, etc. (aparells de TV, reproductors de música o similars).
- Mentre s’estigui a la fase 2 de la desescalada l’horari de la terrassa finalitzarà a les 24.00 hores, excepte els divendres, dissabtes i vigílies de festius que finalitzarà a les 01.00 hores. A mesura que es vagi passant a altres fases, aquest horari s’anirà ampliant fins arribar als que permet l’actual ordenança municipal que són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores.
Cinquè. L’incompliment de les mesures detallades en els punts anteriors implicarà sancions i suposarà la retirada immediata de l’autorització per ocupar la via pública.
Sisè. Es comunica també al sol·licitant, que el Ple de l'Ajuntament de Solsona, en la sessió duta a terme el dia 7 de maig de 2020, acordà l'exempció del pagament de les taxes d’ocupació de la via pública de taules i cadires dels establiments de restauració durant tot l’any 2020 (tret dels rebuts ja cobrats anteriorment a l’aprovació d’aquesta mesura).
Setè. Cal entendre que aquestes autoritzacions d’ocupació de la via pública amb taules i cadires venen condicionades per l’actual crisi sanitària i, per tant, es corresponen amb circumstàncies d’excepcionalitat, per la qual cosa, una vegada recuperada la normalitat, es tornarà a la situació d’anys anteriors.


	Expedient 811/2020. Tarja de proximitat per a l'accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud d’una tarja de proximitat per a l’accés de vehicles  al nucli antic mitjançant control remot, per a un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 820/2020. Tarja de proximitat per a l'accés de vehicles al nucli antic mitjançant control remot

	Desfavorable
	Tipus de votació: unanimitat

	Vista la sol·licitud d’una tarja de proximitat per a l’accés de vehicles al nucli antic mitjançant  control remot, per a un vehicle;
Atès que les pilones pels repartidors romandran baixades en els horaris de càrrega i descàrrega i en horari comercial;
Atès que no compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que no es pot atendre la seva demanda.


 
	Expedient 809/2020. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud d’una tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança General de Circulació de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


HABITATGE
	Expedient 774/2020. Utilització pisos MOPU – excavacions arqueològiques del CEL

	Favorable
	Tipus de votació: unanimitat

	Vista la sol·licitud presentada i subscrita per Laro Bonvehí, vocal de la secció d'arqueologia del Centre d'Estudis Lacetans (CEL), en què demana poder utilitzar els dos pisos del MOPU, que disposa l'Ajuntament, situats a la partida de Sant Bernat, per poder-hi allotjar l'equip d'arqueòlegs del CEL que durant les dues últimes setmanes del mes de juliol i les dues últimes setmanes del mes d'agost, amb un total de 10 persones cada vegada, duran a terme excavacions a la comarca;
A proposta del regidor delegat d'Habitatge,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir la utilització dels dos pisos del MOPU situats a la partida de Sant Bernat.


MERCAT
	Expedient 837/2020. Mercat setmanal del divendres – incompliment de les normes de distanciament i mesures sanitàries

	Desfavorable
	Tipus de votació: unanimitat

	Vist l’informe 157/2020 emès per la Policia Local, en relació a la supervisió realitzada a les parades del mercat per assegurar que es respecten les normes de distanciament i mesures sanitàries que es van acordar a la Junta de Govern Local;
Atès que de l’informe esmentat se’n desprèn el següent:
- El titular de la reserva núm. 8, “No respecta l’horari de muntatge de la parada (arriba a les 09h), és una parada de venda al munt i no respecta la capacitat màxima de clients per venedors el que provoca que se li acumulin tots els clients dins la parada i toquin indiscriminadament el producte, tornant-lo al mateix lloc sense que la venedora sàpiga quines peces de roba li han manipulat per poder retirar-les i deixar-les amb quarantena o bé desinfectar-les”.
- La titular de la reserva 34, i la titular de la reserva 31, “No respecten la capacitat màxima de clients per venedors el que provoca que se li acumulin tots els clients dins la parada i toquin indiscriminadament el producte, tornant-lo al mateix lloc sense que la venedora sàpiga quines peces de roba li han manipulat per poder retirar-les i deixar-les amb quarantena o bé desinfectar-les”.
L’art. 16 de l’Ordenança reguladora del mercat municipal de Solsona de venda no sedentària estableix que “Els titulars de les parades tenen les obligacions següents:
1. Complir les instruccions del personal autoritzat de l’Ajuntament.
(...)
3. Complir les condicions de seguretat i higiene que estableix aquest Reglament i la normativa general i sectorial específica amb relació a les instal·lacions, equips i productes a la venda”.
La infracció d’aquest article està tipificada com a greu i pot comportar la suspensió de l’autorització (art. 21);
Vist l’art. 15.4  de l’Ordre SND/414/2020, de 16 de maig, per a la flexibilització de determinades restriccions d’àmbit nacional establertes després de la declaració de l’estat d’alarma en aplicació de la fase 2 del Pla per a la transició cap a una nova normalitat, que estableix que “En els establiments i locals comercials, així com als mercats a l’aire lliure o de venda no sedentària a la via pública haurà de prestar el servei un treballador de l’establiment o local o mercat a l’aire lliure o de venda no sedentària a la via pública, amb la finalitat d’evitar la manipulació directa dels productes per part dels clients”;
Atesa la situació d’emergència sanitària i l’estat d’alarma vigent;
A proposta del regidor delegat de Medi Ambient i de l’alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
1. Suspendre l’autorització als titulars de les reserves 8, 34 i 31 mentre duri la fase 2 de la desescalada.
2. Una vegada Solsona es trobi a la fase 3, condicionar l’aixecament de la suspensió al compromís exprés dels titulars de complir amb la totalitat de la normativa vigent pel que fa a distàncies i mesures sanitàries.


PERSONAL
	Expedient 800/2020. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal, en què sol·licita permís per formació per fer els cursos "Recursos musicals adaptats a la docència en línia per a infants de 0-6 anys" i "Recursos en línia per a les classes de llenguatge musical", organitzats per l'Associació Catalana d'Escola de Música (ACEM), que s'imparteix en la modalitat en línia els dies 8 i 10 de juny de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació i imputar les hores de formació durant la segona quinzena del mes de juliol. Una vegada finalitzada la formació caldrà fer arribar el certificat corresponent.


 
	Expedient 801/2020. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per fer els cursos: "Recursos en línia per a les classes de llenguatge musical" i "El repte d'ensenyar en streaming: eines i recursos per la formació en línia", organitzats per l'Associació Catalana d'Escola de Música (ACEM), que s'imparteixen en la modalitat en línia els dies 8 i 18 de juny de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació i imputar les hores de formació durant la segona quinzena del mes de juliol. Una vegada finalitzada la formació caldrà fer arribar el certificat corresponent.


 
	Expedient 804/2020. Permís per formació

	Desfavorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per fer els cursos: "El seqüenciador online a la classe de conjunt instrumental i vocal" i "El repte d'ensenyar en streaming: eines i recursos per la formació online", organitzats per l'Associació Catalana d'Escola de Música (ACEM), que s'imparteixen en la modalitat en línia els dies 15 i 18 de juny de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda denegar la sol·licitud presentada per haver superat les 40 hores de formació del curs 2019-2020.


 
	Expedient 807/2020. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per fer els cursos "Recursos en línia per a les classes de llenguatge musical" i "El repte d'ensenyar en streaming: eines i recursos per la formació en línia", organitzats per l'Associació Catalana d'Escola de Música (ACEM), que s'imparteixen en la modalitat en línia els dies 8 i 18 de juny de 2020;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació i imputar les hores de formació durant la segona quinzena del mes de juliol. Una vegada finalitzada la formació caldrà fer arribar el certificat corresponent.


 
	Expedient 823/2020. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per fer el curs "ESTIU-2020-Edició de so i vídeo per la creació de material audiovisual", organitzat per l'associació eduTECNIC, que s'imparteix en la modalitat en línia del 6 al 26 de juliol de 2020, amb una durada de 30 hores i amb un cost de 75,00 €;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les 30 hores de formació, imputar les hores de formació durant la segona quinzena del mes de juliol i aprovar el cost del curs una vegada acreditat el pagament. Una vegada finalitzada la formació caldrà fer arribar el certificat corresponent.


 
	Expedient 824/2020. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal en què sol·licita permís per formació per fer dos cursos "Neuroeducació i creativitat" i "Programar unitats didàctiques competencials", organitzats per Doqua, que s'imparteixen en la modalitat en línia del 2 al 22 de juny 2020, amb un durada de 30 i 60 hores i amb un cost de 55,00 i 110,00 €, respectivament;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licituds presentada, aprovar el cost dels cursos, autoritzar les hores de formació, fins a un màxim de 40 hores pel curs 2019-2020, i imputar les hores de formació durant la segona quinzena del mes de juliol. Cal que aporti el justificant del pagament del curs i una vegada finalitzada la formació caldrà fer arribar el certificat corresponent.


 
	Expedient 828/2020. Permís per formació

	Favorable
	Tipus de votació: unanimitat

	Vista la sol·licitud presentada per un treballador municipal que demana permís per formació per fer el curs "Mantenidors de piscines municipals o públiques (edició 1)", organitzat per la Diputació de Lleida, que s'imparteix en la modalitat en línia els dies 16 i 18 de juny 2020, de les 9.00 a les 14.00 hores;
Vist que és necessari pel desenvolupament del lloc de treball que ocupa el treballador disposar d'aquesta formació per les funcions pròpies de l'època d'estiu a les piscines municipals;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta del regidor delegat d'Esports,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada i autoritzar totes les hores de formació. Una vegada finalitzada la formació caldrà fer arribar el certificat corresponent.


 
	Expedient 832/2020. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per fer el curs "BAPNE FOR TEACHERS", organitzat per Bapne moving learning, que s'imparteix en la modalitat en línia durant el període juny/juliol de 2020, amb una durada de 80 hores i amb un cost de 180,00 €;
Vist el que estableix el pacte-conveni de l'Ajuntament de Solsona a l'article 10 i a l'article 28.2;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda aprovar la sol·licitud presentada, autoritzar les hores de formació fins a un màxim de 40 hores pel curs 2019-2020, imputar les hores de formació durant la segona quinzena del mes de juliol i aprovar el cost del curs una vegada acreditat el pagament. Una vegada finalitzada la formació caldrà fer arribar el certificat corresponent.

	 
Expedient 814/2020. Compensació hores formació

	Desfavorable
	Tipus de votació: unanimitat

	Vista la sol·licitud presentada per un treballador municipal en què sol·licita compensar les hores durant el mes de juliol del curs en línia "Aprenentatge cooperatiu", que acredita haver realitzat del 7 d'abril al 18 de maig de 2020, amb una durada de 60 hores;
Vista la sol·licitud presentada per aquest treballador, en què sol·licita compensar les hores durant el mes de juliol del curs en línia "Com atendre a la diversitat amb l'educació emocional", que acredita haver realitzat del 7 d'abril a l'1 de juny de 2020, amb una durada de 80 hores;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret de l'Alcaldia 209/2019, de 7 de juliol, i per unanimitat dels assistents, acorda denegar les sol·licituds presentades ja que no es van sol·licitar prèviament els permisos per formació.


	Expedient 830/2020. Compensació hores formació

	Desfavorable
	Tipus de votació: unanimitat

	Vista la sol·licitud presentada per un treballador municipal, en què sol·licita compensar les hores de formació del curs: "L'aplicació de la intel·ligència emocional en el camp de la pràctica", que acredita haver realitzat del 20 de desembre de 2019 al 17 de gener de 2020, amb una durada de 8 hores;
Vist el que estableix el pacte-conveni de l'Ajuntament de Solsona a l'article 10;
A proposta de la regidora delegada d'Ensenyament,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda denegar la sol·licitud presentada ja que no es va sol·licitar prèviament el permís per formació. 


SUBVENCIONS
	Expedient 1893/2019. Subvenció funcionament de l'Escola Municipal de Música de Solsona, curs 2017/2018

	Favorable
	Tipus de votació: unanimitat

	Vista la proposta de resolució provisional de concessió de les subvencions, als ens locals de Catalunya, destinades al finançament de les escoles de música, de la seva titularitat, del curs 2017-2018, d'acord amb el punt 9 de la Resolució EDU/2773/2019, de 9 d'octubre, per la qual s'obre el procediment de convocatòria pública;
Vista l'expedient EDU030/19/00038, en què es proposa un ajut de 24.885,26 € per a l'Escola de Música de Solsona;
Atès que, d'acord amb la base 10.5 de l'OrdreEDU/125/2019, cal presentar certificat d'acord del Ple o de l'òrgan competent de l'ens local d'acceptació d'atorgament de la subvenció;
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda acceptar la subvenció que correspongui per al funcionament de l’Escola Municipal de Música de Solsona durant el curs 2017/2018 i tramitar la documentació corresponent per tal de fer-la efectiva.


URBANISME
	Expedient 686/2020. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019. 


	Expedient 637/2020. Llicència urbanística – construcció d'una piscina exterior en un habitatge

	Favorable
	Tipus de votació: unanimitat

	Vista la sol·licitud de llicència d'obres per a la construcció d'una piscina exterior a un habitatge (exp. Mn2020/45); 
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb l'advertiment que cal sol·licitar permís per a l’ocupació de la via pública, si és el cas, per la col·locació de contenidor o sac de runes, o per amuntegament de material.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


VARIS
	Expedient 484/2020. Mesures per a la prevenció i el control de la infecció ocasionada pel COVID-19 

	Favorable
	Tipus de votació: unanimitat

	Per decret d’alcaldia 94/2020, de 13 de març, s’acordà el tancament de diverses instal·lacions i equipaments municipals.
Per decret d’alcaldia 114/2020, de 3 d’abril, es mantenien tancades diverses instal·lacions municipals, entre les quals hi figurava el Teatre Comarcal de Solsona i la Sala Polivalent.
Vistes les successives ordres del Ministeri de Sanitat en les quals es flexibilitzaven determinades restriccions d’àmbit nacional, establertes després de la declaració de l’estat d’alarma;
A proposta de l’alcalde i de la regidora delegada de Cultura, 
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda  reobrir, a partir del dia 12 de juny de 2020, el Teatre Comarcal de Solsona i la Sala Polivalent. Per a qualsevol activitat que es dugui a terme en aquestes instal·lacions ja sigui organitzada per l’Ajuntament, ja ho sigui per qualsevol altra entitat, s’exigirà el compliment de la normativa vigent en cada moment pel que fa a sanitat i distanciament social.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

